ועדת העלייה, הקליטה והתפוצות, כנסת 23, פרוטוקול מספר 7, 2020-06-17 00:00

דוד ביטן: בוקר טוב לכולם, אני מתכבד לפתוח את ישיבת הוועדה.

דוד ביטן: אני מתכבד לארח את שרת העלייה והקליטה, חברת הכנסת פנינה תמנו שאטה.

דוד ביטן: קודם כל, אני מאחל לך הצלחה בתפקיד.

דוד ביטן: זו הפעם הראשונה שאנחנו יושבים כאן אתך.

פנינה תמנו: שמחה להיות כאן.

דוד ביטן: אני מאמין שנעשה דברים גדולים, כי גם בתקופה הקרובה צריכה להיות עלייה גדולה.

דוד ביטן: יש דברים שאנחנו צריכים לשנות ביחד ולעשות ביחד.

דוד ביטן: אני מאמין שנוכל לעשות עבודה טובה.

פנינה תמנו: בוקר טוב לך, דוד, יושב-ראש הוועדה, זכות כמובן לעבוד אתך כמי שעומד בראש הוועדה הזאת.

פנינה תמנו: אין לי ספק שהתחום הזה בתוך הכנסת שאמונה על פיקוח, ועל קידום נושא העלייה והקליטה, נמצא בידיים טובות.

פנינה תמנו: אני גם רוצה לברך את מנהלת הוועדה שאני יודעת כמה – גם בקדנציה הקודמת כשהייתי חברת כנסת, דחפה את הנושא, בתקופה שהיינו בה, תקופה של משבר פוליטי ארוך, לא היה פשוט, בעיקר כאשר הצטברו הרבה מאוד נושאים.

פנינה תמנו: הייתי רוצה להיות כאן היום כשאנחנו בלי מחיצות בעקבות הקורונה, אבל תמיד כיף להיות כאן, וטוב להיות כאן, זו זכות גדולה להיות כאן כשרת העלייה והקליטה.

פנינה תמנו: כמו-כן, אני רוצה לברך את המנכ"ל של משרדי, מר חביב קצב, וכל הסמנכ"לים שנמצאים כאן.

פנינה תמנו: חברי הכנסת, שהם חברים של הוועדה.

פנינה תמנו: תמיד אני אומרת, אם יש קליקה ביטחונית, יש גם קליקה של עלייה וקליטה, של אותם אנשים שלוקחים את הנושא הזה ורצים אתו, ולא מוותרים עליו.

פנינה תמנו: זה תמיד מעורר השראה לראות את האנשים שמתמידים ומגיעים לכאן.

פנינה תמנו: רבים מהם הם גם עולים חדשים בעצמם.

פנינה תמנו: אני אתחיל בזה, אני, כמי שעלתה לארץ בגיל שלוש, יכולה לומר לך – זה אחד המשרדים החשובים ביותר למדינת ישראל, לממשלת ישראל.

פנינה תמנו: וגם אם לעתים נדמה לנו שהישראלי הממוצע חושב שנגמרה העלייה לישראל, אז לא כך הדבר.

פנינה תמנו: ב-2019, זכינו לגידול משמעותי בעולים לישראל.

פנינה תמנו: 35,000 עולים חדשים שהגיעו לכאן, ובונים את הבית שלהם בישראל.

פנינה תמנו: אני חושבת שאת המגמה הזאת לא רק שאסור לעצור, אנחנו נגדיל ואנחנו נכפיל, ואנחנו ניערך בצורה מיטבית כדי לדאוג שמדינת ישראל תמיד פתוחה לעם היהודי באשר הוא.

פנינה תמנו: אנחנו נפתח בסרטון שהוכן דווקא לכבוד 50 שנים למשרד.

פנינה תמנו: לפני שנתיים המשרד חגג 50 שנה, זה סרטון מקסים, שקצת נותן לנו טעימה קלה מה המשרד עושה, ומי הם העולים.

פנינה תמנו: בבקשה.

פנינה תמנו: (הקרנת סרטון) 50 שנה - שני מיליון עולים בישראל, כאשר תמיד אני אומרת, שהסיפור שלנו כעם, הוא בנוי מסיפורו של כל אדם ואדם – שהסיפור הוא של עלייה.

פנינה תמנו: אם אתה לא עלית, אז ההורים שלך עלו.

פנינה תמנו: אם לא ההורים שלך, אז זה הסבא והסבתא.

פנינה תמנו: סיפורי העלייה הם בעצם הסיפור של העם שלנו, וזה מדהים לראות את המספרים האדירים בתחומי ההצלה, בתחומי הרפואה -בכל תחום ותחום שאנחנו מסתכלים עליו, אנחנו רואים שהעולים השתלבו.

פנינה תמנו: העולים הם מנוע הצמיחה הגדול ביותר של מדינת ישראל.

פנינה תמנו: כדי שזה יקרה, החזון של המשרד קודם כל, עומד על רגל ראשונה - שזה עידוד עלייה.

פנינה תמנו: אדוני היושב-ראש, זה לא היה אחד מעמודי התווך של המשרד.

פנינה תמנו: אחר-כך אני אראה את השינויים כאשר לקחנו את זה כאחד הפעולות המשמעותיות של המשרד.

פנינה תמנו: אבל עידוד עלייה זה באופן ישיר משפיע כמובן על כמות העולים שעולים מדי שנה לישראל.

פנינה תמנו: כשהרגל השנייה זו קליטה מיטבית.

פנינה תמנו: זו הבנה שאנחנו לא רק אומרים לאחים והאחיות לחזור הביתה, אלא דואגים מהרגע שהם נחתו, יש להם את כל המעטפת, יש להם את כל הליווי, ושהם תמיד נמצאים בעלייה גם ברמה האישית, זה לא חלילה, למרות שמעבר למדינה חדשה, והחזרה הביתה לא גורם להם לירידה לא בתחום התעסוקה, לא בתחום הרווחה, לא בתחום המשפחתי, כי משברי עלייה, ומשברי קליטה תמיד ישנם.

פנינה תמנו: אי אפשר לבוא ולומר, שגם אם כמה שאתה לא מבוסס, וכמה שאתה לא מכיר את השפה, ויש הרבה שכבר מכירים את השפה.

פנינה תמנו: עדיין המעבר ממדינה אחת למדינה אחרת הוא תמיד טומן בחובו משבר כזה או התמודדות, יותר נכון לקרוא לזה אתגר.

פנינה תמנו: אנחנו, המטרה שלנו, כן להסתכל על זה כאתגרים, וחלילה, לא להביא את זה למצב שעולים חדשים מתמודדים עם משברים.

פנינה תמנו: אי אפשר לומר שזה לא קיים, זה קיים, והתפקיד שלנו זה לדאוג שלא יהיו משברים, ואם ישנם כאלה, לתקן אותם כמה שיותר מהר.

פנינה תמנו: המטרות שלנו – כמו שאמרתי, הגדלת מספר העולים והתושבים.

פנינה תמנו: שיפור הצלחה של קליטת העולים והתושבים החוזרים.

פנינה תמנו: אני מבקשת לעקוב אחריי עם המצגת.

פנינה תמנו: קידום האיכות, השרות שהמשרד נותן לעולים החדשים, שזה בין היתר, לדעת מצד אחד, להנגיש את השרות האנושי.

פנינה תמנו: אני לא חושבת שיש תחליף לשרות אנושי, בטח כאשר מדובר בעולים חדשים.

פנינה תמנו: אדם נוחת בארץ, הוא לא רוצה לראות רק אפליקציות ומחשבים, זה דבר חיוני הדיגיטלי, אבל הנגשה של האדם שנותן את השרות, זה דבר שהוא לא פחות חשוב.

פנינה תמנו: ולכן, יש לנו עשרות ומאות אנשים שפרוסים מהמטה, המחוזות והמרחבים.

פנינה תמנו: אנחנו רוצים לטפח את ההון האנושי, וכמו שאמרתי, לתת להם להמשיך את מסלול חייהם כלפי מעלה.

פנינה תמנו: לתת להם לשפר את ההישגיות שלהם ואת המיצוי העצמי.

פנינה תמנו: כמה פעמים אנחנו יודעים שהאנשים אומרים, שאני בארץ המוצא שלי הייתי ד"ר, או שעבדתי בעבודה הולמת, או שהייתי אדם מכובד, והגעתי לארץ - ופתאום אני מוצא את עצמי מטאטא רחובות, שהם לא זרים לנו.

פנינה תמנו: זה לא שאנחנו עכשיו נדהמים.

פנינה תמנו: נדהמנו לפני שני עשורים, היום אנחנו לא נדהמים, אנחנו יודעים שזה קיים.

פנינה תמנו: ולכן, המטרה היא באמת לא לתת להם לרדת למטה, אלא באמת, כמו שאמרתי, לתת להם מיצוי עצמי בתוך המעגלים השונים של החברה הישראלית בכל תחום ותחום, בטח בתחום התעסוקה.

פנינה תמנו: הגדלת התרומה של העולים החדשים לחברה הישראלית, או יותר נכון, הבלטה.

פנינה תמנו: כי אני יודעת שהעולים החדשים תורמים, אבל אנחנו צריכים לתת להם את ההבלטה, ולתת להם את הכניסה לתוך החברה שלנו שלעתים היא מאוד קשה, עם כל החום שלנו והפתיחות, והצדדים המאוד חיוביים, לעתים אנחנו גם חסרי סובלנות.

פנינה תמנו: מיצוב המשרד כגורם מתכלל - בסוף, במדינת ישראל, כשאנחנו מסתכלים על הפרט, יש הרבה מאוד משרדים שנוגעים להרבה מאוד תחומים.

פנינה תמנו: אנחנו, כמטרה שלנו, כאשר מדובר בעולה חדש, הוא יידע שאנחנו מתכללים עבורו את השירותים, וגם אם הוא לא מקבל שרות מסוים מאתנו, למשל, רווחה, עדיין משרד העלייה והקליטה, הוא זה שינגיש לו את השירותים האלה.

פנינה תמנו: הוא זה שיהיה הכתובת הראשונית בעבורו.

פנינה תמנו: רצף טיפולי – אנחנו דיברנו על עידוד העלייה.

פנינה תמנו: ההכנה לעלייה היא מתבצעת כבר בארצות המוצא.

פנינה תמנו: המטרה היא לתת להם את הכלים הבסיסיים – השפה.

פנינה תמנו: יש לנו עשרות של שליחים בכל העולם, אחר-כך, אנחנו נראה את הפריסה שלהם.

פנינה תמנו: אבל לא רק עשרות, לזה מתווספים גם השליחים של הסוכנות היהודית, של ההסתדרות הציונית, והרבה מאוד שליחים של ארגונים, אבל בוודאי ובוודאי, יש את השליחים שלנו, והם מההתחלה נותנים להם את היכולת ללמוד את השפה באולפנים כבר בארצות המוצא.

פנינה תמנו: איסוף המסמכים - לעזור להם בכל התהליך כדי שהקליטה כשהם מגיעים לפה, הם פחות התעסקו בביורוקרטיה.

פנינה תמנו: וכאשר הם נוחתים בישראל, בנתב"ג, שזו המדינה, לדעתי, היחידה שכתוב בה – "ברוכים הבאים הביתה".

פנינה תמנו: הם באים הביתה, הם פוגשים את האנשים שלנו בנתב"ג.

פנינה תמנו: הם מנפיקים להם את התעודות, נותנים להם במזומן את סל קליטה, דמי הקליטה הראשונים, תלוי כמובן אם אתה יחיד, אם אתה נשוי, תא משפחתי וילדים וכאלה, אבל יש לנו כמובן את סל הקליטה שקבוע בחוק, וזה דבר מדהים, זה לא קיים בשום מקום אחר בעולם.

פנינה תמנו: אנחנו יודעים שיש לא מעט ישראלים שאוספים את הפקלאות שלהם, ועוברים לתקופה מסוימת למדינה אחרת.

פנינה תמנו: אנחנו, כמובן, תמיד רוצים להחזיר אותם הביתה.

פנינה תמנו: אבל הם נוחתים – אין מי שיחכה להם – אנחנו תמיד מחכים להם.

פנינה תמנו: זה דבר שהוא חשוב לנו.

פנינה תמנו: אני חושבת שהשערים הם גם הסימן לבאות.

פנינה תמנו: ברגע שמקבלים אותך בכניסה, הם יודעים שיש להם כתובת.

פנינה תמנו: השותפים שלנו – משרדי הממשלה בוודאי.

פנינה תמנו: אני רוצה לומר לך, שאני חודש בתפקיד.

פנינה תמנו: אחד הדברים שאני מזהה, זה שאין לנו שולחן עגול שהוא מדבר על עלייה וקליטה כפי תכנית לאומית.

פנינה תמנו: שולחן שמתפנה באופן רציף, והדבר הזה יתוקן וישופר.

פנינה תמנו: כי בסוף, המטרה היא לייעל, לקצר ביורוקרטיות.

פנינה תמנו: כמובן, להיות במצב של סנכרון, אם זה עם משרד השיכון, אם זה עם משרד הרווחה.

פנינה תמנו: משרד החינוך שקולט את הילדים, עשרות אלפי הילדים שמגיעים לארץ, ורק על-ידי שולחן עגול, ניתן להציג בצורה מיטבית את הנושאים.

פנינה תמנו: כי עם כל הכבוד לנו השרים, גם בימים האלה, אני ביקשתי שיזרזו את הקמת ועדת השרים לענייני קליטה ועלייה, קבינט עלייה וקליטה.

פנינה תמנו: כי בסוף השרים נותנים הנחיות, אבל הפקידים, משרתי הציבור, צריכים להיות באופן תמידי להיות בקשר אחד עם השני, כי הם מבצעים את הדברים.

פנינה תמנו: ולכן, השולחן הזה יוקם, בוודאי אנחנו נשמח שגם אתה תגיע לתת את המסקנות שלך מעת לעת כפי שנדרש.

פנינה תמנו: רשויות מקומיות - עם כל הכבוד לנו, השלטון המרכזי, הארצי, בסוף, העולים החדשים פזורים בכל הארץ – ברשויות המקומיות, בערים, ביישובים, בקיבוצים, במרכזי קליטה.

פנינה תמנו: אנחנו רוצים להגביר את האחריות של ראשי הערים, ושל הרשויות בטיפול בעולים החדשים.

פנינה תמנו: אצלי לא יהיה דבר כזה, שהטיפול בעולים חדשים יהיה בהתניה אם הם מקבלים כסף או תקציב כדי לטפל בהם.

פנינה תמנו: הם תושבים, הם מגיעים לעיר הקבע, הם התושבים של ראש העיר.

פנינה תמנו: צריך לדעת לתת את המענים בהתאם לצרכים.

פנינה תמנו: כמובן, אנחנו נרחיב את שיתופי הפעולה שלנו, גם מבחינת תכנית ופרויקטים, אבל גם מבחינה תקציבית – זו השאיפה שלי והמטרה שלי.

פנינה תמנו: אבל הדבר החשוב, זה בעצם החזון, התפיסה, והתפיסה היא, שתושבים, עולים חדשים, הם תושבים לכל דבר ועניין, וצריך לדעת להתאים להם את הצרכים.

פנינה תמנו: המוסדות האקדמיים – רוצה לומר לך שיש לנו 5,000 סטודנטים עולים שמקבלים מאתנו מלגות, וזה דבר מדהים.

פנינה תמנו: זה מנוע צמיחה.

פנינה תמנו: אחד הדברים שהכי ריגשו אותי כאשר נכנסתי למשרד, נכנסתי למשרד, הסתכלתי על התמונות של השרים, מתוך כבוד למי שהיה לפניי, פתאום נעצרתי – שתי דמויות שככה נעצרתי – יאיר סבן, השר, שהוא בשנת 1996, לקח החלטה מדהימה שהוא נותן מלגות ללימודים גבוהים ליוצאי אתיופיה.

פנינה תמנו: אני לא יודעת אם ב-1996, זו הייתה החלטה לכלל העולים.

פנינה תמנו: זה עשה שינוי - החלטה אחת שעושה שינוי אמתי.

פנינה תמנו: והיום אתה יכול לראות שיש אלפים של אקדמאים שהשתלבו במשק, נמצאים בכל מקום - רופאים, עורכי דין, אני עצמי, אגב, מלגאית של מינהל הסטודנטים.

פנינה תמנו: לאורך השנים היו לי ביקורות לכאן, ולכאן.

פנינה תמנו: כמובן, אני בתפקידי הנוכחי, אני נכנסת לעובי הקורה.

פנינה תמנו: אנחנו נשפר את השרות, אבל זה מדהים לראות את המספרים.

פנינה תמנו: ארגונים לא ממשלתיים – כאשר יש הרבה מאוד ארגונים, שאני מברכת על הפעילות שלהם.

פנינה תמנו: כל מי שעוסק בעלייה וקליטה, זה דבר כל כך חשוב, לא מובן מאליו.

פנינה תמנו: הדלת שלי ושל המשרד פתוחה לארגונים הללו.

פנינה תמנו: מוסדות הלאומיים, הסוכנות היהודית, אנחנו בשיתוף פעולה מלא איתם.

פנינה תמנו: "נפש בנפש", אנחנו עובדים איתם, והם נמצאים בצפון אמריקה, ושם מתרכזת הפעילות שלהם.

פנינה תמנו: ההסתדרות הציונית.

פנינה תמנו: כל הארגונים שהם חשובים לנו.

פנינה תמנו: אני חייבת לומר לך, השותפים, שאני רואה אותם השותפים החשובים ביותר מבחינתי – זה אזרחי מדינת ישראל.

פנינה תמנו: אזרחי מדינת ישראל הם השותפים הכי חשובים.

פנינה תמנו: כדי שהם יהיו שותפים, אנחנו האחראים על העלאת המודעות, על מאבק באפליה כלפי עולים.

פנינה תמנו: לדעתי, זה מערכון הלול, שכל עלייה נדפקת, וכאילו זה בסדר.

פנינה תמנו: לא, זה לא בסדר, לא צריך להסתלבט על מבצע, או חס וחלילה להפלות עולים חדשים ולקטלג אותם, ולהתחיל לחשוב שכל עולה יש לו את הסממנים שלו.

פנינה תמנו: כדי שזה יקרה, גם אנחנו מחויבים כמשרד, להעלות את המודעות על התרומה של העולים.

פנינה תמנו: על זה שיש עלייה, על החזון הציוני, על בניית עם, בנינו פה מדינה לתפארת - 72 שנים.

פנינה תמנו: ועכשיו, אנחנו בונים חברה.

פנינה תמנו: הבנייה תמיד נעשית תוך כדי זה, שעולים לכאן עולים, וכמו שאמרתי, אזרחי מדינת ישראל הם שותפים מאוד חשובים.

פנינה תמנו: העלייה בעשור האחרון – אתה יכול לראות את המספרים.

פנינה תמנו: אנחנו במגמה טובה, אנחנו רואים אם ב-2010, היו כ-20 אלף עולים, כמו שאמרתי – 2019, 35 אלף עולים.

פנינה תמנו: גם ניתן לראות את זה גם בעקבות החלטות שהממשלה לקחה לגבי עידוד העלייה, וכדי לקצר, כי אתה רוצה שיהיה פה דו-שיח.

פנינה תמנו: ב-2014, נלקחה החלטה, שקודם כל משנים את שם המשרד, ואני הייתי והצבעתי על זה - למשרד העלייה והקליטה.

פנינה תמנו: עד אז היה משרד הקליטה, לא היינו אמונים על זה.

שלומית אבינח: באנגלית זה Integration.

פנינה תמנו: כן, אינטגרציה.

פנינה תמנו: כמו שאמרתי אנחנו רואים 35 אלף עולים בשנה הקודמת, כמובן בעקבות הקורונה, ותיכף נגיע לעניין של הקורונה, אז אנחנו ירדנו במספרים.

פנינה תמנו: עדיין אנחנו נמצאים בשנה שאנחנו קלטנו עלייה.

פנינה תמנו: המספרים הם לא כל כך גבוהים – 7,000, ואנחנו מקווים להיות אחרי הקורונה.

פנינה תמנו: אנחנו צופים לגל עלייה כבר השנה, נוצר צוואר בקבוק.

פנינה תמנו: אנחנו גם נערכים לדבר הזה, כי אנחנו צופים שעד סוף השנה יעלו כ-45 אלף עולים לפי הניסוחים והאנליזות שאנחנו עשינו.

פנינה תמנו: אני אומרת שהדבר הכי חשוב, זה באמת לדעת להעריך.

פנינה תמנו: עם זאת, היו בעיות, צריך לומר בכנות.

פנינה תמנו: היו בעיות בתקופת הקורונה, שאנחנו ראינו שעולים ממדינות שונות, מביעים זעקה שהם לא מצליחים לממש את ההתקדמות שלהם או את הרצון שלהם לעלות.

פנינה תמנו: ולכן, עם כניסתי לתפקיד, לפני כשבוע וחצי, הבנתי שאני חייבת איתם שולחן עגול.

פנינה תמנו: אמנם החסמים היו בארצות המוצא – בעיות אשרה, מסמכים.

פנינה תמנו: מבחינתי, אין להסיר אחריות.

פנינה תמנו: גייסתי את משרד החוץ, משרד הפנים, הסוכנות היהודית, נפש בנפש, בעיקר הזעקה הגיעה מכיוון צרפת וארצות-הברית, והצלחנו להסיר את החסמים.

פנינה תמנו: אני אומרת פה באופן חד וברור - אין לאף יהודי מונופול לסגור שערי מדינת ישראל בשום תקופה - לא בעת מצוקה ומשבר ולא בעת שיגרה.

פנינה תמנו: על ההתפלגות של ארצות המוצא אנחנו נדלג.

פנינה תמנו: אבל כן רוצה שתסתכל על הגילאים של העולים.

פנינה תמנו: אנחנו רואים ש-34% מהעולים בעשור האחרון, הם בני 18-35, לא חלילה שאני אזלזל בגילאים אחרים, אבל זה גיל משמעותי.

פנינה תמנו: זה גיל של חבר'ה צעירים, של הורים, וזה מבורך.

פנינה תמנו: ובהתאם לפי החלוקה הזאת, אנחנו יודעים גם לתת את המענים.

פנינה תמנו: עוד אוכלוסייה שצריכים להסתכל עליה – 66 פלוס, אנחנו רואים שזה 15% אני כן רוצה שתסתכל על הגילאים של העולים.

פנינה תמנו: אנחנו רואים ש-34% הם בני 18 עד 35.

פנינה תמנו: לא חלילה שאזלזל בגילאים אחרים, אבל זה גיל משמעותי, זה גיל של חבר'ה צעירים, וזה מבורך.

פנינה תמנו: בהתאם לפי החלוקה הזאת, אנחנו גם יודעים לתת את המענים.

פנינה תמנו: עוד 66 פלוס, זה 15%, זה כמעט הולם את 10% בכלל האוכלוסייה, אבל זה כן הולם, וצריך לדעת גם להתאים את השירותים שלנו לצרכים של האזרחים הוותיקים.

פנינה תמנו: יש לנו גם תושבים חוזרים.

פנינה תמנו: אגב, התושבים החוזרים אצלנו, זה לא תושבים חוזרים כמו במשרד הפנים.

פנינה תמנו: לנו יש כ-7,300 שמקבלים שרות.

פנינה תמנו: אנחנו נותנים מיקוד על ילדים שבעצם עזבו את הארץ.

שלומית אבינח: לרשות האוכלוסין היה דיון אתמול, הם אמרו, שהם בכלל לא מתייחסים, וכל הנתונים הם שלכם.

שלומית אבינח: זה רשום כתגובה רשמית של רשות האוכלוסין, שהם מבחינתם, אין אצלם מושג של תושב חוזר, הכול משרד הקליטה.

פנינה תמנו: זה תמוה בעיניי, זה ייבדק.

פנינה תמנו: אני אומרת לך חד וחלק.

פנינה תמנו: אנחנו מטפלים בתושבים חוזרים שמבקשים מאתנו סיוע.

פנינה תמנו: אנחנו משרד העלייה והקליטה.

פנינה תמנו: נבדוק את זה, כי אני רוצה תשובה מספיק אחראית, ולא להתנגח על אמירה כזאת או אחרת שאין לי מושג מהיכן מקורה.

פנינה תמנו: עידוד עלייה - כפי שאמרתי, זה "אופק ישראל", השינוי התחיל בהחלטת ממשלה ב-2013, ב-2014, כבר הקמנו, 2017, יש - - - ב-2017, היה עוד תקצוב נוסף.

פנינה תמנו: אני בוחנת את אופק ישראל ואת התוצרים והיקף הסיוע שנדרש, כדי להגיש הצעת מחליטים חדשה לממשלה, כי הצעת המחליטים כבר אינה תקפה, החלטת הממשלה היא תקפה כרגע, אבל היא עומדת לפוג.

פנינה תמנו: אנחנו נדלג.

פנינה תמנו: כן להזכיר שתי פעילויות מאוד חשובות שלנו - של גרעין "צבר" ו"אתנו".

פנינה תמנו: מאוד חשוב לנו לשים דגש על צעירים מגיל 18.

פנינה תמנו: יש כל כך הרבה צעירים מדהימים שרוצים לבוא לארץ, להתגייס, לתרום, ציוניים – תרומה אדירה, אין דרך להגדיר את זה.

פנינה תמנו: החיילים הבודדים העולים - הרי החיילים הבודדים שלנו בארץ, הם מתחלקים לשתי קטגוריות - החיילים הבודדים שעלו לארץ לבד, והחיילים הבודדים שאין להם עורק משפחתי, אבל נולדו כאן, גדלו כאן, וכיוצא בכך.

פנינה תמנו: אנחנו מתאימים מענים לחיילים הבודדים העולים, אנחנו מלווים אותם.

פנינה תמנו: יש לנו תכניות מיוחדות.

פנינה תמנו: הם נמצאים בגרעינים, בקיבוצים, יש להם ליווי.

פנינה תמנו: מהרגע שהם דורכים בארץ, עד שהם משתחררים, ולאחר שחרור, אנחנו ממשיכים ללוות אותם.

פנינה תמנו: בתים ישראלים – זה פרויקט ממש מקסים של תושבים חוזרים.

פנינה תמנו: תסתכלו בשקף, אנחנו פרוסים בכמה וכמה מוקדים בעולם.

פנינה תמנו: "הבית הישראלי", זה יגרום לצעירים שלנו, הצעירים במיוחד שעזבו את הארץ, שיהיה להם מקום חם, עם היכולת לעטוף אותם עם המסורת, תחושת הישראליות, החיבור אחד לשני, והרבה מהם חוזרים הביתה.

פנינה תמנו: גם אלה שלא חוזרים, לפחות יש להם את הבית החם לזכור מאיפה הם באו גם אם הם החליטו לעזוב.

פנינה תמנו: קליטה בארץ – ההתחלה היא שם, אנחנו מתחילים בחו"ל, עוברים דרך נתב"ג, סל קליטה.

פנינה תמנו: וכמובן, ליווי למקום המגורים הקבוע.

פנינה תמנו: צריך להבין, שיש לנו חברים עולים שמגיעים לכאן, ואנחנו מפנים אותם למרכזי קליטה.

פנינה תמנו: יש לנו כ-14 מרכזי קליטה, תתקנו אותי אם אני טועה.

פנינה תמנו: חלקם של הסוכנות בהפעלת הסוכנות.

פנינה תמנו: חלקם בהפעלה שלנו.

פנינה תמנו: אחד הדברים שאני גיליתי כשאני נכנסתי לתפקיד, מרביתם זה עולים מאתיופיה.

פנינה תמנו: אגב, אנחנו אחר-כך נדון, אם צריך להתחיל לשנות את התפיסה גם, כי אנחנו צריכים להיערך ולדאוג שהממתינים יגיעו לארץ, ולא בטוח שהשיטה צריכה להיות שהם צריכים להיקלט במרכזי קליטה, כי זה הפך להיות אחד החסמים המרכזיים מבחינה תקציבית למה לא מביאים אותם – זה בעיניי חלמאות.

פנינה תמנו: אבל אחד הדברים שגיליתי שלא היה להם אז מזגנים, ואני לא רוצה לחשוב למה לא היה להם מזגנים.

פנינה תמנו: נתנו הוראה שיהיו מזגנים לימי הקיץ הקשים, וגם בימי החורף.

פנינה תמנו: אני ראיתי תמונות של עולים חדשים שמרטיבים את המגבת וישנים על הרצפה כי כל כך חם להם.

פנינה תמנו: זה בהתקדמות מאוד גבוהה, ואלה דברים בסיסיים שאנחנו צריכים להיות ערניים אליהם.

פנינה תמנו: אני ממשיכה לעשות את הסיור כדי לדאוג שאיכות החיים שלהם תהיה טובה.

פנינה תמנו: אם תרצה, כמובן, אדוני היושב-ראש, לבוא אתנו אני אשמח.

פנינה תמנו: שרות לעולה – זה בכל רחבי הארץ – מקריית שמונה עד אילת, יש לנו את המוקדים שלנו.

פנינה תמנו: יש לנו את יועצי הקליטה שלנו - 11 מרחבים, 23 סניפים, 10 מוקדים.

פנינה תמנו: בואו נתקדם.

פנינה תמנו: קליטה ברשויות דיברנו.

פנינה תמנו: ערים קולטות – יש לנו רשימת 20 ערים הקולטות, אנחנו נעביר לך בהמשך.

פנינה תמנו: כמובן שיש לנו תמיכות שאנחנו נותנים לרשויות המקומיות, זה גם נושא שאני בוחנת בימים האלה - לראות איך אנחנו מצד אחד, מגדילים את התמיכות.

פנינה תמנו: אבל מצד שני – מגדילים את האחריות של הרשויות, שהעולים החדשים לא יהיו אוכלוסייה צדדית שאפשר לדלג עליה.

פנינה תמנו: לימודי השפה – אני נכנסתי לאולפנים, שאלתי שאלות, אני לא מסתפקת בזה שאני רואה תמונות יפות עם מורה ותלמידים, אז אני חושבת שיש מקום לשפר את הנושא הזה.

פנינה תמנו: אין דבר כזה שאומרים לעולה חדש - קיבלת ללמוד אולפן פעם אחת, פעמיים, חצי שנה ראשונה, שנה ראשונה, לא משנה, ואז אומרים לו - הוא לא יודע עברית, אומרים לו – אין לך זכאות.

פנינה תמנו: אני חושבת שלימודי השפה העברית צריכה להיות פתוחה לא רק לעולים, לכולם.

פנינה תמנו: אנחנו כרגע לקדם את הפרויקטים ברמה הזאת שזה יהיה פתוח במרכזים הקהילתיים שכל מי שירצה ללמוד את השפה ילמד.

פנינה תמנו: אגב, יש כל כך הרבה אזרחים ותיקים שרוצים לתרום, רוצים להתנדב.

פנינה תמנו: אנחנו נמצא את הדרכים כדי להפוך את זה למשהו שהוא נגיש, נכון, ומשפר את השפה העברית.

פנינה תמנו: אנחנו נדלג על הילדים ונוער, צעירים.

פנינה תמנו: אנחנו נותנים הרבה מאוד דגש, כבר, כמו שאמרתי מחו"ל.

פנינה תמנו: יש לנו קבוצות מנהיגות, תחומי אחריות, מינהל הסטודנטים שציינתי בפניך, שזה 5,000 צעירים שלנו שלומדים באוניברסיטאות השונות.

פנינה תמנו: אחד האתגרים החשובים – זה תעסוקה.

פנינה תמנו: אני אומרת לך, שבתקופת הקורונה שלא פסחה על אף אחד מהאזרחים, לא רק בישראל, בכל העולם, אני אומרת לך, באופן חד-משמעי שאוכלוסיית העולים החדשים נפגעה אף יותר.

פנינה תמנו: אנחנו רואים שנתוני האבטלה שלהם גבוהים יותר.

פנינה תמנו: אני מאוד מודאגת שחלילה הם לא יהיו האחרונים שהמעסיקים רוצים לקלוט אותם ברגע שהם מחזירים עובדים.

פנינה תמנו: עוד לפני הקורונה, יש לנו שיטת ואוצ'רים, כדי לסייע להם של תעסוקה, יש לנו תמרוץ של מעסיקים.

פנינה תמנו: אבל כרגע עדיין לא קיבלנו תשובה חד-משמעית לגבי כמה תקציב אנחנו נקבל כדי לתת מיקוד ולהסיר חסמים.

פנינה תמנו: אני חושבת שתקיימו דיון, כי המשרד שלי תמיד במשא-ומתן איתם.

פנינה תמנו: אני חושבת שצריך לשים דגש.

פנינה תמנו: אי אפשר לחשוב שכל החברה הישראלית היא אותו דבר, ושהכול בסדר, נצא לאיזה תמרוצים כאלה ואחרים שכוללים את כולם, אבל בסוף, בביצוע, אנחנו נראה שחס וחלילה יש אוכלוסיות שהן נופלות בין הכיסאות, וזה לא יקרה אצלנו, לא במשמרת שלי ולא במשמרת שלך דוד.

פנינה תמנו: אני אדלג על הקליטה במדע, אנחנו מאוד משפיעים במדע.

פנינה תמנו: יש לנו מלגות, ויש לנו הרבה מאוד פרויקטים.

פנינה תמנו: אנחנו גם ראינו את המספרים המדהימים לגבי מספר הרופאים, ומספר המדענים שנמצאים בישראל והם התחילו כעולים.

פנינה תמנו: אני יכולה לומר לך שזה אחד הדגשים המשמעותיים במשרד.

פנינה תמנו: אני אדלג לתקופת הקורונה, כדי שבאמת נסכם ושיהיה לנו זמן.

פנינה תמנו: בתקופת הקורונה, אני, כאשר נכנסתי, אני שאלתי מה המשרד עושה בתקופת הקורונה.

פנינה תמנו: ממש התרגשתי.

פנינה תמנו: התרגשתי כי פגשתי צוות, בהנהלתו של המנכ"ל, בהובלתו של השר הקודם, גלנט, שפשוט נתנו עבודה, ולקחו אחריות על כל מקבצי דיור – יש לנו כ-74 מתחמי דיור, שבהם מתגוררים אזרחים ותיקים, עולים.

פנינה תמנו: אנחנו לקחנו אחריות על המגורים של האזרחים הוותיקים, העולים במקבצי דיור.

פנינה תמנו: שמנו מאבטח, הייתה חלוקת מזון.

פנינה תמנו: לא נתנו לאנשים להיכנס.

פנינה תמנו: באמת, שמירה קפדנית על הנהלים, גם על ביטחונם הבריאותי וגם הנפשי – זה הוביל לתוצאה חיובית.

פנינה תמנו: טפו טפו, רק אחת מלמעלה מ-13 אלף זקנים שהם באחריותנו חלתה ונפטרה.

פנינה תמנו: אבל ברוך השם, כולם בסדר, אנחנו עדיין עושים להם ימי עיון.

פנינה תמנו: יש שם אימהות בית, יש שם צוותים של המפעילים שם שהם כל הזמן מקבלים מאתנו תדריכים.

פנינה תמנו: בשבוע שעבר גם נפגשנו עם פרופ' נמרוד, שהוא מגן אבות ואימהות, הוא לקח את השרביט מפרופסור גמזו.

פנינה תמנו: אז אנחנו תמיד על הדבר הזה, בהובלה של המנכ"ל.

פנינה תמנו: לגבי הקורונה, אני יכולה להגיד לך, כשאני נכנסתי לתפקיד, שבעצם העולים החדשים של השנה הראשונה לא קיבלו מענק קורונה.

פנינה תמנו: כאשר ראש הממשלה נתן את מענקי הקורונה, הם נפלו בין הכיסאות, בגלל שהם לא מטופלים על ידי ביטוח לאומי.

פנינה תמנו: החלטתי שאנחנו נותנים להם מענק קורונה, לתקן את האפליה הזאת.

פנינה תמנו: הם אזרחים, הם שלנו, אין דבר כזה שכולם יקבלו והם לא יקבלו, ועשינו את התיקון הזה.

פנינה תמנו: אלפי משפחות שמקבלות אצלנו דמי קיום, שזו בעצם האוכלוסייה שאנחנו יודעים שהיא לא מטופלת, לא בביטוח לאומי ולא מקבלת סיוע, קיבלו מאתנו את התשלום.

פנינה תמנו: נתנו 500 שקלים, זה המעט, אבל זה משהו, זה חשוב.

דוד ביטן: כן, מגיע להם.

שלומית אבינח: 500 לכל ילד?

פנינה תמנו: לא, 500 למשפחה אנחנו נתנו, ונוסף לדמי קיום שאנחנו נותנים להם.

פנינה תמנו: זה מה שיכולנו לתת, וזה מה שאנחנו נתנו.

פנינה תמנו: הלוואי והיינו נותנים להם גם יותר.

פנינה תמנו: אז אנחנו עוקבים אחרי הדבר הזה – זה לגבי נושא הקורונה.

פנינה תמנו: אחד הנושאים הכבדים והמשמעותיים - נושא הדיור.

פנינה תמנו: יש לנו עשרות אלפים לדיור ציבורי.

פנינה תמנו: אני חושבת שבתוך זה, אוכלוסייה שצריך לתת עליה דגש זה האימהות או הורים יחידניים, יש אבות שמגדלים את הילדים שלהם, וכמובן, האזרחים הוותיקים.

פנינה תמנו: אתה יכול לראות את המספרים – יש לנו 26 אלף שמחכים בתור במשרד השיכון.

פנינה תמנו: זו סוגיה ארצית, ממשלתית כבדת משקל, ואנחנו כל הזמן לראות איך אנחנו פותרים.

פנינה תמנו: כמובן, שלאורך השנים, משרד העלייה והקליטה נתן פתרונות, גם אם זה קרקע חומה, בנייה של מקבצים, כמובן, נכנסת לראות את הקריטריונים של איך מקבלים את האנשים הללו – הרבה מאוד דברים.

פנינה תמנו: אני רוצה שאנחנו נפתח דפוס של השתקעות והתיישבות לא רק במרכז.

פנינה תמנו: אנחנו רוצים שהם יהיו בירושלים, שהם יהיו בנגב, בגליל, ובמקומות שאנחנו חושבים שדווקא נהדר לחיות שם, וזה רק על-ידי גיוס כמובן של הרשויות המקומיות.

פנינה תמנו: אני בדיוק בשלבים האלה, ובזה אסכם.

פנינה תמנו: אני, מבחינתי, מסתכלת על האתגרים של השנים הקרובות בעזרת השם:

פנינה תמנו: - 1.

פנינה תמנו: תכנית לאומית של חומש, לא של שנה, לא של שנתיים.

פנינה תמנו: אני הופתעתי לגלות שאין תכנית חומש או תכנית לאומית לעלייה וקליטה.

פנינה תמנו: ב-20 השנים האחרונות אני רוצה לראות איזו תכנית מגובשת, ואנחנו לא מוצאים, לא אני ולא הצוות שלי.

פנינה תמנו: צריך לבנות פה תכנית לאומית, רצינית שמסתכלים על כל הרצף של האתגרים, ואישית אני אומרת, זה בכלל לא משנה לי כמה זה יעלה.

פנינה תמנו: אנחנו צריכים קודם כל לשקף את היכולת שלנו לתכנון מדיניות, התגייסות, וזה הדבר שאנחנו עובדים עליו בימים האלה.

פנינה תמנו: כמובן, שזה לתחזיות שאנחנו צופים – והתחזית היא של השנה וחצי הקרובים - 90 אלף עולים.

פנינה תמנו: אנחנו עושים את הערכות שלנו, אבל זה 90 אלף עולים בשנה וחצי הקרובות, זה התחזית של המשרד בהתאם להרבה מאוד פילוחים, וסטטיסטיקה.

פנינה תמנו: נמצא פה הסמנכ"ל אופיר להב, שעשה את הניתוח.

פנינה תמנו: אם תרצה, אתה תשמע על סמך מה הוא עושה את זה.

פנינה תמנו: אני, מבחינתי, אני יכולה לעלות כלפי מעלה.

פנינה תמנו: אני לא שמרית.

פנינה תמנו: הדבר הנוסף הוא שהוא קרוב לליבי, וצריך להיות קרוב לליבו של כל מקבל החלטות בבית הזה.

פנינה תמנו: אנחנו נסיים את המחנות באתיופיה.

פנינה תמנו: אנחנו נעלה את הממתינים מאתיופיה.

פנינה תמנו: זו צריכה להיות משימה לאומית ראשונה במדרגה ובמעלה, כי העוול הזה, הוא עוול שזועק לשמים.

פנינה תמנו: אני קוראת יום יום מכתבים, ואני בטוחה שגם אתה מקבל.

דוד ביטן: אני הייתי שם.

פנינה תמנו: אתה היית שם.

פנינה תמנו: בעיניי זה לא יהודי להפריד בין הורים לילדים.

פנינה תמנו: זה לא רק שאלת מי יהודי ומי לא יהודי.

פנינה תמנו: אנחנו ניקח אחריות על המעשים שלנו כמדינה, כממשלה.

פנינה תמנו: אני אומרת את זה בלי כחל וסרק, בלי למצמץ בעניין הזה.

פנינה תמנו: נלקחות כאן החלטות - נלקחה החלטה ב-2015, לא יושמה.

פנינה תמנו: אגב, אני רוצה לומר לך, תאריך היעד לסיום העלייה – 2020, לדעתי עוד כמה חודשים.

פנינה תמנו: סוף 2020, אז אני מקווה שנצליח להעלות את כל ה-7,000 שלא העלו מתוך ה-9,000.

פנינה תמנו: אבל אני אהיה ריאלית.

דוד ביטן: רגע, החלטה ראשונה הייתה שעד 2020 יעלו את כולם?

דוד ביטן: אבל גם את האמצע לא העלו.

פנינה תמנו: כן, וזה לא קרה.

אברהם נגוסה: ההחלטה התקבלה ב-15 לנובמבר 2015.

אברהם נגוסה: בהחלטה כתוב פה חמש שנים.

דוד ביטן: כמה העלו בינתיים?

אברהם נגוסה: 2,234 בדיוק.

פנינה תמנו: מזל שיש את נגוסה שיגיד את המספרים המדויקים, כך או כך, אנחנו מבינים את תמונת המצב.

פנינה תמנו: אני חושבת שכמעט כולם מגויסים.

פנינה תמנו: זה לא האינטרס רק של המארגנים.

דוד ביטן: איך בחרו את אלה שהעלו ראשונים, לפי איזה קריטריון?

פנינה תמנו: אנחנו ניכנס לזה בהמשך.

פנינה תמנו: אבל ברמה העקרונית, אני חושבת שזה אינטרס קודם כל של מדינת ישראל, זה לא רק האינטרס של הממתינים.

פנינה תמנו: אנחנו לא מדברים פה על מספרים גדולים, מה גם שאומרים לי לעודד עליה.

פנינה תמנו: אוקיי.

פנינה תמנו: אני מודדת עליה, אבל לא יכול להיות שאנחנו נהיה סלקטיביים, ובעניין הזה יש לנו גם את בני מנשה.

פנינה תמנו: באמת, עלייה מבורכת, אנשים מקסימים, אני יודעת שאתה פעלת בנושא.

פנינה תמנו: צריך להגיש הצעת מחליטים לממשלה שאני אעשה אותה, אני אקדם אותה בעזרת השם.

פנינה תמנו: אנחנו נקלוט מכל העולם.

פנינה תמנו: השרה סיימה את הסקירה שלה.

פנינה תמנו: אני מודה לך.

דוד ביטן: אני מודה לך על הסקירה שהייתה מאוד חשובה.

אלכס קושניר: אני אחזור עוד פעם לפרוטוקול.

אלכס קושניר: חוץ מלברך ולאחל בהצלחה, אין מה לומר בשלב הזה.

אלכס קושניר: אתמול ישבנו ודיברנו על כל מיני נושאים, אחד הנושא שעלה – נושא התעסוקה.

אלכס קושניר: היות ומצב התעסוקה בישראל משתנה, במקום 4% של מובטלים, יהיו פה כנראה 40% של מובטלים, צריך לראות איך אנחנו ביחד עוזרים לכם להיערך.

אלכס קושניר: האתגר התעסוקתי של העולים בשוק תעסוקה שהוא משתנה לחלוטין ממה שהיה עד היום.

פנינה תמנו: נכון.

פנינה תמנו: גם הממשלה עדיין לא יודעת לאיזה כיוון כל שוק התעסוקה יילך.

אנדרי קוז'ינוב: אני גם רוצה להצטרף לברכות, וכל מה שנאמר פה, כמובן, שאני מצטרף לכל העשייה.

אנדרי קוז'ינוב: אני מברך במיוחד על כל הנושא של האולפנים, לא רק מבחינת הסיפור של הענקת אורך הלימודים, אלא אני גם מאמין שכדאי וצריך להיכנס לנושא איכות ההוראה של העברית, כי הדברים משתנים, שיטות ההוראה משתנות, וכרגע זה לא מיושם.

אנדרי קוז'ינוב: כמחשבה לעתיד, שוב ברכות, נעבוד הרבה.

פנינה תמנו: תודה.

דוד ביטן: ישנם מספר עניינים שעומדים על הפרק עכשיו, אשר שמעתי בישיבות האחרונות שקיימתי.

דוד ביטן: קודם כל, בגלל הקורונה, האולפנים נסגרו.

פנינה תמנו: פתחנו אותם.

דוד ביטן: אבל עדיין אני הבנתי שיש בעיה של סל הקליטה, כיוון שהם עכשיו צריכים לחזור לאולפנים, ואז הם יהיו עוד פעם חודשיים שם, ולכן, צריך לתקצב את זה באיזושהי צורה.

דוד ביטן: זו בעיה ראשונה.

פנינה תמנו: את הזמן שהם הפסידו – את הדלתה הזאת צריך להשלים.

דוד ביטן: צריך לתת להם מענק לעוד חודשיים.

דוד ביטן: אני מבקש שהמנכ"ל וגם השרה ייקחו את זה בחשבון.

דוד ביטן: דבר נוסף שהייתי רוצה לשמוע ממך, זה הנושא של התקציב.

דוד ביטן: אנחנו עכשיו עומדים בפני תקציב 2020.

דוד ביטן: האם ברור שצריכה להיות היערכות להגדלת התקציב?

דוד ביטן: אנחנו נעזור בעניין הזה כמובן.

דוד ביטן: בגלל שאם אנחנו צופים על גידול בעולים, אז צריך להיות גם גידול בתקציב מראש, ולא להגיע למצב שרק כאשר הם יבואו, אנחנו נתחיל לרוץ אחרי האוצר לקבל תקציב.

דוד ביטן: אז או שיהיה הגדלת תקציב, או שזה יהיה הבטחה שזה יהיה מהרזרבה התקציבית אם יהיו יותר עולים.

פנינה תמנו: אז אני אספר לך, שמה שקרה לאורך העשור האחרון, שאנחנו רואים - בעיקר 2018, 2019, ירידה תלולה ואי הלימה בין הגרף של מספר העולים שעולה, לבין הגרף של התקצוב של המדינה, וכמה באמת נותנים בבסיס.

פנינה תמנו: זה בעיניי שחיקה שהיא לא מתקבלת על הדעת.

פנינה תמנו: ולכן, אני מברכת על כך שהממשלה הנוכחית שמה לה בקווי היסוד, בתוך עשרת הדיברות של הממשלה, אחת מהדיברות – עידוד עלייה וקליטה, וזה צריך להיות מתורגם לתקציבים.

פנינה תמנו: בוודאי, אני סומכת עליך שאתה גם כאן כדי להיאבק אתנו ביחד בתקופה קשה זו על התפקיד של המשרד.

אברהם נגוסה: קודם כל, אני שמח להיות פה, כיוון שזה הדיון הראשון שאני משתתף בקדנציה הזאת.

אברהם נגוסה: אני רוצה לברך אותך, יושב-ראש הוועדה, ידידי, דוד ביטן.

אברהם נגוסה: ולכן, אני אומר שאני מכיר אותך, עניין העלייה והקליטה קרוב לליבך.

אברהם נגוסה: בנסיעה שלנו לאתיופיה וגם לאמריקה, אני יודע שאתה מאוד מתאים למקום הזה.

אברהם נגוסה: אני רוצה לברך אותך בהצלחה.

אברהם נגוסה: יש לך צוות ענייני, ואני לא אכנס לשמות.

אברהם נגוסה: נהניתי לעבוד עם כולם במשך ארבע שנים.

אברהם נגוסה: זכית בצוות ולוועדה משמעותית.

אברהם נגוסה: שיהיה לכם בהצלחה.

אברהם נגוסה: אני גם רוצה לברך את שרת הקליטה פנינה תמנו שאטה.

אברהם נגוסה: אני חושב שפה, כפי שציינת, יש פה הזדמנות וגם אתגרים.

אברהם נגוסה: זה שהקורונה יצרה את הפוטנציאל בגידול מספר העולים, זו גם הזדמנות.

אברהם נגוסה: לכן אני מברך אותך שיהיה לך הצלחה, כולנו אתך, במיוחד ששמעתי את האמירה החד-משמעית שאנחנו כולנו חייבים להתגייס להעלות את הממתינים, ולסגור את המחנות באדיס ובגונדר.

אברהם נגוסה: כולנו, יחד אתך, תובילי את הנושא הזה.

אברהם נגוסה: יושב-ראש הוועדה למי שמכיר אותו, הוא ייתן לך כל גיבוי וגם השרים.

אברהם נגוסה: ולכן, חשוב לי מאוד להגיד את זה לפרוטוקול, למרות שאנחנו בהזדמנויות שונות דיברנו על זה.

אברהם נגוסה: את ממש הולכת בגדול על הנושא הזה.

אברהם נגוסה: אני רוצה להגיד לך בהצלחה.

אברהם נגוסה: אני מבקש להגיד לך, שאנחנו נמצאים פה בתקופה תקציבית - הדיונים דיוני תקציב, אנחנו צריכים למהר כדי לא לפספס את ההזדמנות בגיוס תמיכת השרים והח"כים, ולהבאת ההכרעה החד-משמעית בנושא הזה.

אברהם נגוסה: יש לך הזדמנות היסטורית, וכפי שאומר הפסוק: "מי יודע אם לעת הזאת הגעת למלכות" – כך אני רואה את זה, להביא סוף לסבל שאת יודעת את הסבל של הקהילה, ההורים, והילדים, והאחים הם נפרדו, וגם האנשים שממתינים שם שנים רבות.

אברהם נגוסה: דיי, הגיע הזמן להפסיק את הסבל, להעלות אותם, ולאחד אותם.

אברהם נגוסה: אנחנו אתך, ואדוני, יושב-ראש הוועדה, אתך, תובילו את זה ונביא סוף לסבל האנושי והיהודי.

אברהם נגוסה: תודה.

אייל מדן: התקציב, הוא תקציב משוואה בכל אחת מהשנים במסגרת דיוני התקציב על-ידי הממשלה.

אייל מדן: במסגרת סדרי העדיפויות של הממשלה, כן אני יכול לומר שיש תקציבים בשנים מסוימות שעברו למשרדים אחרים, פשוט הועברו בבסיס התקציב, ולכן, יכול להיות שחלק מהירידה גם מוסברת על-ידי הדבר הזה.

אייל מדן: אבל בסך הכללי, כמו שתמיד בכל המשרדים, הגג של התקציב בכל משרד, נקבע במסגרת סדרי העדיפויות של הממשלה.

דוד ביטן: זה לא הסתיים רק בזה.

דוד ביטן: אבל מה שאמרתי לך בדיון הקודם, צריכים לקחת בחשבון את העלייה הצפויה בעולים במסגרת תקציב המדינה ל-2020.

אייל מדן: אנחנו דנים כמובן בכמות העולים.

דוד ביטן: - - - ברזרבה אם צריך את זה.

פנינה תמנו: אנחנו כמובן נגיש לכם את כל התחזיות, וכל מה שצריך, צריך להיערך בהתאם.

פנינה תמנו: זו עבודה משותפת.

דוד ביטן: אם רוצים עולים, זה גם עולה - אין מה לעשות.

דוד ביטן: בבקשה, מאיר לב, יו"ר מועצת ארגוני עולים.

מאיר לב: אני מודה לכם שנתתם לי את האפשרות לברך את שרת הקליטה החדשה - שתצליח בגדול בתפקיד.

מאיר לב: זה אחד התפקידים הכי חשובים בממשלה - לעודד עלייה, לקלוט עולים.

מאיר לב: אני גם רוצה לברך בהזדמנות זו את היושב-ראש החדש של הוועדה, שאנחנו תמיד משתפים פעולה איתם.

מאיר לב: נציע ליושב-ראש הוועדה ולשרה, את העזרה, את התמיכה של ארגוני עולים.

מאיר לב: אנחנו מטפלים בעצם בכל העולים שמגיעים לישראל.

מאיר לב: יש לנו במועצה 23 ארגוני שמטפלים בכל מיני נושאים.

מאיר לב: אנחנו מכירים את המנטליות, מדברים את השפה שלהם, מאיפה שהם באים.

מאיר לב: נהיה שותפים לפרויקטים, לרעיונות, יש לנו הרבה מה לתרום.

מאיר לב: יש לכם המון חיילים מתנדבים שלנו, נמצאים בשטח שמקבלים את העולים.

מאיר לב: עשינו עבודה אדירה בתחילת מרץ, אפריל עם הקורונה, עם אנשים מבוגרים, עם חלוקת אוכל, תרופות, לקחת אותם לכל מיני בדיקות.

מאיר לב: אני אומר לכם בצורה חיובית – תנצלו אותנו, תשתפו אותנו, שאנחנו נהיה שותפים נאמנים לכל מה שאתם תצטרכו.

מאיר לב: הצלחה לכל האנשים שנכנסו עכשיו לתפקיד.

דוד ביטן: תודה רבה.

דוד ביטן: אנחנו מתכוונים לשתף את כל ארגוני העולים.

אורי פרדריק: תודה רבה.

אורי פרדריק: אני רוצה להצטרף לדברים של יושב-ראש הוועדה, גם עבדתי אתו, וגם עם חבר הכנסת לשעבר נגוסה, ולהגיד לשרה וגם ליושב-ראש הוועדה, שאם באמת הדברים שנאמרים לסיים את העלייה ולסגור את הקהילות, כמו שהחלטת הממשלה דורשת, לעשות את זה עד סוף 2020, אז אנחנו כמובן ניתן לזה גב מלא.

אורי פרדריק: אבל אני חייב להגיד, שכרגע אנשים בארץ, וגם באתיופיה, הקהילה שממתינה שם, אמנם קורונה שם לא גרוע כמו רוב העולם, אבל מבחינה כלכלית המצב שם מדחי לדחי, והקהילה שם ממתינה בתנאים מאוד קשים.

אורי פרדריק: אנשים שם נפטרים ממצב קשה.

אורי פרדריק: יושב-ראש הוועדה גם ראה את זה שם, וגם השרה מכירה את זה היטב.

אורי פרדריק: גם המשפחות כל יום פונים אלינו בטלפונים, ואנשים לא יודעים מה הולך לקרות.

אורי פרדריק: והיחס שהם מקבלים מפקידי משרד הפנים הוא נורא.

אורי פרדריק: הם לא יודעים מה העתיד של המשפחות שלהם ששם.

אורי פרדריק: הם כל יום חיים באפלה.

אורי פרדריק: הם רואים גם שאנשים שם שממתינים נפטרים, ומצבם מדרדר.

אורי פרדריק: אז באמת אני מקווה שתוכלו יחד להוביל.

אורי פרדריק: כבר שיתחילו לבצע את החלטת הממשלה, שכבר הייתה צריכה להתבצע לפני הרבה זמן.

אורי פרדריק: אין סיבה שהעולים לא יוכלו להגיע אלינו כבר מחר, לפחות להתחיל את העלייה משם, מאדיס אבבה ומגונדר.

אורי פרדריק: המשפחות בארץ סובלות ואין להן כתובת ואין להן מענה.

אורי פרדריק: אני שמח על הדברים שנאמרו פה, כמובן שניתן לכם גב.

דוד ביטן: קשה לי להאמין שאפשר יהיה לעשות את זה עד מאי 2020.

דוד ביטן: אבל מה שכן, נצטרך ללחוץ על הממשלה להעלות את הרף הרבה יותר מהר מאשר הם מתכוונים לעשות.

דוד ביטן: אני סומך על זה שגם השרה וגם אנחנו נפעיל לחץ על העניין הזה.

פנינה תמנו: אנחנו נלך למתווה ריאלי, לא נפזר הבטחות שאין להם כיסוי למשפחות.

פנינה תמנו: לא בכדי, אני מאוד משתדלת לעבוד בשקט בנושא הזה, ולא לפזר כל מיני אמירות לא אחראיות, כי הממתינים יושבים שם, כמו שאמרת, חלקם במצב מאוד קשה, וזה עניין של חיים ומוות לעתים.

פנינה תמנו: גם אני וגם היושב-ראש, יודעים שיש דברים בזירה שלנו שטובה להם השתיקה.

פנינה תמנו: וכפי שאומרים - אין הברכה אלא על הדבר לעתים שסמוי מן העין.

פנינה תמנו: תודה רבה.

דוד ביטן: רק לומר לשרה וגם למנכ"ל.

דוד ביטן: הדברים הדחופים ביותר כרגע, באמת, זה הנושא של התקציב.

דוד ביטן: צריך לפעול מול הערכת העלייה שיש.

דוד ביטן: לדעתי, העלייה שאתם מתכננים בשנה הזאת היא לא מספיק גבוהה.

דוד ביטן: אני אומר שלפעמים כאשר כותבים 45 אלף, זה בסוף מה שייצא.

דוד ביטן: צריך לצפות לעלייה הרבה יותר גדולה, כי יש הרבה נרשמים.

דוד ביטן: נכון לעכשיו, אני שמעתי שעצרו את הרישומים, אבל פתחו את זה עכשיו בעקבות התערבות השרה.

דוד ביטן: זה דבר ראשון.

דוד ביטן: דבר שני, הדברים האקוטיים, במיוחד עכשיו, עם הנושא של האולפנים, אני מבקש שזה יטופל באופן מידי, ואם צריך עזרה עם האוצר, אני גם יעזור.

דוד ביטן: דבר נוסף, שתשקלי – אני רואה בנושא הזה של מקבצי דיור, דבר מאוד רציני וחיובי, כי זה נותן פתרונות דיור במיוחד לאוכלוסייה מבוגרת.

דוד ביטן: תפתחו את העניין של מקבצי הדיור לא רק לעולי רוסיה, אלא גם לעולי אתיופיה, וגם לעולי צרפת, וגם לעוד מגזרים של עולים, זה דבר מבורך.

דוד ביטן: אין שום סיבה שמגוון העולים הכללי לא ייהנה מזה.

דוד ביטן: אני מבקש מהשרה לקחת את זה כחלק מהמטרות של המשרד, כולל עולי אתיופיה, גם עולי אתיופיה זכאים למקבצי דיור.

דוד ביטן: אני מתכוון דווקא ללחוץ על העניין הזה של מקבצי הדיור - זה נותן פתרון, ומאפשר עלייה.

דוד ביטן: הרעיון של עולי רוסיה הוא רעיון מצוין.

דוד ביטן: בסופו של עניין, זה אחד הדברים שיכול גם לגרום לעלייה יותר גדולה של הנותרים באתיופיה, כיוון שאין להם איפה לגור.

פנינה תמנו: אדוני היושב-ראש, תפיסת עולמי ונקודת המוצא שלי אומרת, לייצר מענים מותאמים לצרכים.

פנינה תמנו: לעתים, מה שקהילה אחת צורכת, או שיש לה צורך במענה מותאם אחד, הוא לא המענה המותאם שצריכה קהילה אחרת.

פנינה תמנו: אני חושבת שהמשרד היחיד שיש לו את הלגיטימציה לעשות סוג של הפרדה שהיא ברורה מאוד על פי העדה, זה המשרד שלנו.

פנינה תמנו: כשאני, למשל, נכנסתי למשרד, וחלק מהפקידים אמרו לי - אנחנו לא מסתכלים על זה לפי עדות, אני התקוממתי, כי אני הראשונה לקדם אינטגרציה – יודעת זאת מנהלת הוועדה וחברי הכנסת.

פנינה תמנו: הראשונה לקדם אינטגרציה, ושילוב, והייתי בין המובילים של הדרך החדשה, ונלחמתי על הדבר הזה, וסגרתי פרויקטים נפרדים.

פנינה תמנו: כשמדובר בעולים, צריך לעשות התאמה הוגנת, גם תקציבית וגם לפי גודל, וגם לפי עדה.

פנינה תמנו: חשוב לומר לך, אני חושבת שעם העלייה מצרפת יכולנו לעשות יותר.

פנינה תמנו: יכולנו לעשות יותר בנושא העולים מצרפת.

פנינה תמנו: ואני אומרת לך שיש בעיות שלא היו נוצרות, אם היינו מטפלים בזה בזמן.

פנינה תמנו: אני מתכוונת להיכנס לעובי הקורה.

פנינה תמנו: אני חושבת שזה שווה גם דיון בפני עצמו.

פנינה תמנו: אני לא מתביישת להסתכל עליהם, ולשים את הזרקור עליהם.

פנינה תמנו: צריך לשים זרקור לפי מותאם צרכים.

פנינה תמנו: אנחנו נבחן גם את הנושא של הדיור לאזרחים ותיקים לכל העדות בצורה מיטבית.

 << אורח >> אריאל קנדל: אני מבקש לברך את השרה החדשה פנינה, את היושב-ראש, שיהיה להם בהצלחה.

 << אורח >> אריאל קנדל: גם את המנכ"ל חביב.

 << אורח >> אריאל קנדל: אני רק אגיד, אנחנו מאוד דואגים, זה כבר נאמר.

 << אורח >> אריאל קנדל: גם בנושא של הצעירים שמתחילים להסתובב ברחובות וזה לא טוב, וגם הנושא של התעסוקה.

 << אורח >> אריאל קנדל: דבר שני, מבחינה תקציבית כמובן שהסיפור מאוד חשוב, שהסיפור יהיה משמעותי בתקציב הקורונה – נקרא לזה ככה.

 << אורח >> אריאל קנדל: התקציב הבא של מדינת ישראל דו-שנתי בנושא עלייה וקליטה, ואני מתחייב גם לפחות בשם "קעליטה" – ארגון הגג של עולי צרפת, שאנחנו גם נדע להביא מצ'ינג בכסף למשרד הקליטה, אם צריך, בפרויקטים בתעסוקה ובחינוך הילדים.

 << אורח >> אריאל קנדל: אני מתחייב לזה.

 << אורח >> אריאל קנדל: כי אני מבין שכולנו צריכים לעשות מאמצים גם בנושא חיפוש התקציבים.

 << אורח >> אריאל קנדל: זה חשוב לי להגיד את זה גם לשרה, וגם לך, היושב-ראש.

 << אורח >> אריאל קנדל: אני מאחל לכולנו הרבה מאוד הצלחה.

 << אורח >> אריאל קנדל: יכול להיות שצריך לקרוא למשרד הפוך – המשרד לקליטה ועלייה, כי בסוף, רק מקליטה טובה, אנחנו נוכל להביא עשרות אלפים שמחכים עכשיו בחוץ לארץ ורוצים לבוא לפה.

 << אורח >> אריאל קנדל: אבל כדי שזה יקרה, המדינה חייבת להכין תכנית, החלטת ממשלה, הצעת מחליטים.

 << אורח >> אריאל קנדל: אנחנו נשמח לתמוך בכל השותפים.

 << אורח >> אריאל קנדל: תודה רבה לכם.

דוד ביטן: כבוד השרה, מלות סיכום.

פנינה תמנו: אני חושבת שנכנסנו לתקופה שהנושא הזה יותר משמעותי מתמיד, גם מבחינת הצפי לעלייה, גם מבחינת הירתמות הגורמים, והרוח החדשה שלפחות אני מרגישה אותה.

פנינה תמנו: "אין הנחתום מעיד על עיסתו", אבל אני מדברת על האחרים בעזרת השם.

פנינה תמנו: אנחנו נעבוד בשיתוף פעולה.

דוד ביטן: אני בטוח שתעשי עבודה טובה.

פנינה תמנו: אנחנו מבינים שהנושא התקציבי הוא היכולת שלנו לממש את החזונות והפוטנציאל של העולים.

פנינה תמנו: אנחנו נקווה שזה יקרה בצורה הטובה ביותר.

פנינה תמנו: אני מברכת את המשרד, את המנכ"ל, את הסמנכ"לים שהגיעו לכאן.

פנינה תמנו: היה חשוב שאנחנו נכבד את הוועדה, ונעבוד איתם בשיתוף פעולה.

פנינה תמנו: כמו שאמרתי, את חברי הכנסת, את כל מי שמשתתף בזום.

פנינה תמנו: כל ארגוני העולים, הדלת שלי פתוחה לכם.

פנינה תמנו: אל תחשבו שאני יותר נחמדה, כי כשצריך לקחת החלטות - השוטר הרע שיודעת לעשות את זה.

דוד ביטן: אני גם רוצה לומר לעובדי המשרד, המנכ"לים.

דוד ביטן: אתם קיבלתם צו 8 לתקופה שאנחנו צריכים אתכם חדורי מטרה.

דוד ביטן: תעשו את העבודה לטובת עם ישראל.

דוד ביטן: תודה רבה.

פנינה תמנו: תודה רבה לך.